Korkai

Korkai () – Pietų Azijos tauta, priklausanti mundams. Gyvena vidurio Indijoje: daugiausia pietų Madhja Pradeše (Khandvos, Burhanpuro, Baitūlo ir Čhindvaros rajonuose) bei gretimose Maharaštros teritorijose, Taptės upės baseine. Populiacija – 1,1 mln. žmonių. Vartoja korkų kalbą (mundų kalbos, austroazinių kalbų šeima), taip pat gondų kalbą, hindi. Tikintieji – hinduistai (su daug prigimtinės religijos elementų).

Verčiasi rankine lydimine žemdirbyste, miško verslai (medžioklė, lapų dembliams rinkimas), sezoniniai darbai. Korkų materialioji kultūra artima miškų ir kalnų gondų kultūrai.

Išskiriamos radžų (žemės savininkų) ir potharių (kiti gyventojai) grupės; yra ir smulkesnių į kastas panašių socialinių grupių. Išlikęs bendruomenės susiskirstymas giminėmis (jos vadinamos totemų vardais), nuotakos išpirka (arba atodirbis). Pasitaiko poliginijos atvejų, antrų našlių santuokų.

Korkų tikybai būdinga pagarba protėviams ir dvasioms.

Šaltiniai 

Indijos tautos
Austroaziečiai